 حلف محمد الطاوس، مدافع فريق الرجاء الرياضي ميتفاك مع الرجاء، ومبغاش افسخ العقد ديالو حتى اياخد فلوسو كاملين، وكيهدد امشي للجامعة إلى مخداش فلوسو. الطاوس بعدما جابو الرجاء عون قضائي باش عطيه ورقة اقولو ليه سير تريني مع الأمل ديال الرجاء، مبغاش اياخذ الورقة ومبغاش ادرب مع الأمل، لأنه عندو عقد احترافي، وباغي ادرب مع الفريق الأول، لنهار الأول جاب باش العب ليه، وقال لمسؤولي الرجاء أنا جيت باش نلعب مع الرجاء ماشي مع ليسبوار ديال الرجاء. وحسبان حالف ميعطيه فولوس، ومعطاهمش الراتب ديال ثلاث أشهر ومبغاش اعطيه بريم سينياتير، وباغي اضغط عليه باش افسخ العقد ديالو. الطاوس معندوش مشكل ميلعبش في الرجاء ولكن المهم عندو حقوقو مضيعش، خصوصا أن الرجاء هما لطالبين افسخو معاه العقد ماشي هو لبغا افسخو، داكشي علاش خاصهم اتحملو مسؤوليتهم فأي قرار. والطاوس الى الرجاء معطاوهش فلوسو غادي امشي مباشرة للجامعة وغادي اوحل الرجاء وخلق ليها موشيكيل كبير، لأن الجامعة قالت ليهم فسخو العقدو ديال اللاعبين بالتراضي بدون مشاكل، أو غادي تمنع الرجاء من تأهيل لاعبين جداد، داكشي علاش المكتب المسير كيقلب على حل للطاوس. 
لعاب رجاوي تمرد ومباغيش اتفاك معاهم حتى اياخذ فلوسو